Diari Oficial de la Generalitat Valenciana


Sumari del DOGV 8306, del 30-05-2018 (2018/5136)

RESOLUCIÓ de 21 de maig de 2018, de la Universitat d'Alacant, per la qual es convoquen a concurs places de personal docent i investigador en règim de contractació laboral.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5136


Data del document
:   21-05-2018

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 21 de maig de 2018, de la Universitat d'Alacant, per la qual es convoquen a concurs places de personal docent i investigador en règim de contractació laboral. [2018/5136]  
La Universitat d'Alacant, en compliment de l'article 19.Un.2 de la Llei 3/2007, de 27 de juny, de pressupostos generals de l'Estat per a l'any 2017, obtinguda la corresponent autorització de la Conselleria d'Educació, Investigació, Cultura i Esport i en execució de l'oferta d'ocupació pública per a l'any 2018, aprovada per l'Acord de Consell de Govern de 22 de març de 2018 (DOGV 18 de maig), ha resolt:  
Convocar a concurs places de professorat contractat doctor en règim de contractació laboral, que es relacionen en l'annex I de la present resolució, d'acord amb les bases següents.  
  
Primera. Normes generals  
Els esmentats concursos es regiran pel que disposa el capítol I del títol IX de la Llei orgànica 6/2001, de 21 de desembre, d'universitats (BOE 24), modificada per la Llei orgànica 4/2007, de 12 d'abril (BOE 13), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, pels acords del Consell de Govern que hi són aplicables, i la resta de normativa d'aplicació general.  
De conformitat amb el que preveu l'Acord de Consell de Govern de la Universitat d'Alacant, de 17 de desembre de 2013, pel qual s'aprova el II Pla d'igualtat d'oportunitats entre dones i hòmens de la Universitat d'Alacant, es fa constar que:  
- Existeix infrarepresentació de la dona en la categoria de professorat contractat/ada doctor/a en les àrees d'Anàlisi Matemàtica, Arquitectura i Tecnologia de Computadors, Biologia Cel·lular, Dret Penal, Didàctica i Organització Escolar, Filologia Catalana, Fisiologia, Geografia Humana i Llenguatges i Sistemes Informàtics.  
- Existeix infrarepresentació de l'home en la categoria de professorat contractat/da doctor/a en les àrees de Comunicació Audiovisual i Publicitat, Dret Constitucional, Dret Mercantil, Infermeria, Física Aplicada, Llengua Espanyola, Lingüística General, Medicina Preventiva i Salut Pública, Teoria i Història de l'Educació.  
- No existeix infrarepresentació de cap dels gèneres en les categories convocades en la resta de les àrees.  
La Universitat d'Alacant, compromesa amb el principi d'igualtat d'oportunitats entre dones i hòmens, anima especialment al col·lectiu infrarepresentat en les distintes àrees a concursar a les places d'aquesta convocatòria on hi ha dita infrarepresentació.  
Als efectes del còmput de terminis arreplegats en aquesta convocatòria, el mes d'agost de 2018 es considerarà inhàbil.  
  
Segona. Requisits  
2.1. El compliment dels requisits per a concursar a la figura de professor contractat doctor, indicats en els apartats 2.2, 2.3 i 2.4 següents, haurà d'estar referit sempre a la data d'expiració del termini fixat per a sol·licitar la participació en el concurs i mantenir-se fins a la data de formalització del contracte.  
2.2. Requisits de caràcter general:  
a) Tindre complits els 16 anys i no superar de l'edat màxima de jubilació forçosa.  
b) Posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
c) No haver sigut separada o separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el que haguera sigut separat o inhabilitat. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmesa o sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
d) Les o els aspirants que no siguen de nacionalitat espanyola hauran de posseir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.  
2.3. Requisits de caràcter general de professorat contractat doctor:  
a) Estar en possessió del títol de doctor. En el cas de titulacions obtingudes en l'estranger, haurà de disposar de l'homologació o equivalència al nivell acadèmic de doctor, d'acord amb el que preveu el RD 967/2014 de 21 de novembre. En cas de candidates o candidats amb títols de la Unió Europea també serà vàlida la credencial de reconeixement dirigit a l'exercici de la professió de professor d'universitat.  
  
b) Disposar d'avaluació positiva de la seua activitat per part de l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.  
2.4. Requisits específics:  
Per a aquelles places que així ho requerisquen i sempre que es faça constar en la descripció continguda en l'annex I, es podrà sol·licitar el compliment dels següents requisits específics:  
2.4.1. Requisit de titulació, consistent a estar en possessió d'una titulació superior específica.  
2.4.2. Requisit lingüístic, consistent en el coneixement del valencià i/o d'una determinada llengua estrangera. Els aspirants hauran d'acreditar el nivell del mateix establit per a cada plaça.  
  
Tercera. Sol·licituds  
Els que desitgen prendre part en els concursos presentaran en el termini de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana, per cada plaça sol·licitada, la corresponent instància d'acord amb el model oficial, que haurà de ser omplida i enviada a través de l'aplicació informàtica disponible en la adreça següent: https://cvnet.cpd.Ua.es/eadmua/Tramites/IniciarTramitePublico'pCodigoTramite=TRAM\_CONTPDILABSOL  
 L'ompliment i enviament de la mateixa no eximix de la seua presentació física en paper, per la qual cosa s'haurà d'imprimir i firmar, prèviament a la seua presentació en la oficina principal del Registre General de la Universitat o en les oficines auxiliars, situades en les secretaries de centre i en la seu d'Alacant, o bé, per qualsevol de les formes previstes en l'art. 38 de la Llei 30/199, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999 (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques). Les sol·licituds que es presenten a través de les oficines de correus hauran d'anar en sobre obert perquè el personal de correus puga estampar-hi el segell de dates en cada una d'elles abans de la seua certificació i dirigir-se al Campus de Sant Vicent del Raspeig, Apt. 99, E-03920 Alacant.  
A les dependències del Servei de Selecció i Formació es posarà a disposició dels interessats que ho requerisquen els recursos informàtics suficients per a accedir a la dita pàgina web, omplir i imprimir la instància.  
Aquesta instància s'acompanyarà de la documentació que a continuació es detalla:  
a) D'acord amb l'article 14.4.5 de la Llei 20/2017, de 28 de desembre, de la Generalitat de Taxes (DOGV 30.12.2017), RESGUARD que justifique el pagament de 27,40 euros, en concepte d'admissió a proves, que s'ingressaran, en efectiu o per mitjà de transferència bancària, en el Banco SabadellCAM en el compte Núm. ES60 9156-4006-97-1860172833, juntament amb el nom i cognoms, caldrà indicar-hi el número de DNI i el número de la plaça.  
Estaran exempts del pagament de la taxa:  
1) Les o els aspirants amb una discapacitat igual o superior al 33 %. Hauran de presentar certificació de la Conselleria de Benestar Social o òrgans competents d'altres administracions públiques, que acredite discapacitació igual o superior al 33 %.  
2) Els membres de famílies nombroses de categoria especial i els membres de famílies monoparentals de categoria especial. (Llei taxes Generalitat 30.12.17). Els membres de famílies nombroses de categoria general i els membres de famílies monoparentals de categoria general gaudiran d'una bonificació del 50 %. En ambdós casos hauran de presentar fotocòpia del títol oficial de família nombrosa o títol oficial de família monoparental.  
3) Les víctimes d'actes de violència sobre la dona que acrediten aquesta condició per mitjà de qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
4) Les persones que figuren com demandants d'ocupació amb una antiguitat de, com a mínim, 3 mesos anterior a la data de la convocatòria. Per a beneficiar-se de l'exempció seran requisits que no hagen rebutjat, en el termini de que es tracte, cap oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de Servei Públic d'Ocupació Estatal (SEPE). Quant a l'acreditació de les rendes es farà per mitja d'una declaració escrita del sol·licitant. Els dos documents hauran d'adjuntar-se a la sol·licitud.  
  
b) Fotocòpia del DNI o, en cas d'estrangers, del document que acredite la seua identitat i data de naixement.  
c) Fotocòpia del títol acadèmic exigit o de la certificació acadèmica que acredite haver realitzat tots els estudis per a l'obtenció d'aquest i haver abonat els drets per a l'expedició del títol.  
d) Fotocòpia de l'avaluació positiva de l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.  
e) Per a l'acreditació del requisit arreplegat en la base 2.2.d), haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. La no presentació no serà causa d'exclusió però, en defecte d'això, la Comissió de Selecció podrà realitzar una prova.  
f) Els qui sol·liciten plaça en la qual s'establisca com a requisit específic un perfil lingüístic, en relació amb la base 2.4.2. hauran d'aportar fotocòpia del document que acredite el nivell de coneixement de la llengua corresponent.  
Per a les places en les quals s'establisca com requisit específic el coneixement de valencià, s'aportarà fotocòpia del certificat de Capacitació Docent en Valencià de la Conselleria amb competències en matèria d'Educació; certificat de nivell C1, nivell Mitjà o el seu equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
Per a les places en les quals s'establisca com requisit lingüístic el coneixement d'una determinada llengua estrangera, hauran d'aportar fotocòpia del document que acredite el nivell del Marco Comú Europeu de Referència (MCER) establit per a cada plaça, segons la taula d'equivalències de la Universitat d'Alacant que es pot consultar en la pàgina web del Servei de Selecció i Formació en la següent adreça: https://s.ua.es/B~Nw  
En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència dels mateixos amb el nivell del MCER. Per a això s'ha d'adjuntar fotocòpia del títol amb el revers del mateix on conste tal circumstància o el certificat electrònic disponible en UACloud /eAdministración /Trámites laborales/ Certificat de Formació, on s'especifica la dita equivalència.  
  
Les persones nacionals de països on la llengua oficial siga la requerida per a l'accés a la plaça, podran certificar el nivell d'idioma requerit amb els següents títols acadèmics, cursats en la llengua estrangera corresponent en centres que no depenguen del sistema educatiu espanyol:  
Secundària: B2  
Batxiller: C1  
Aquesta documentació serà remesa des del Servei de Selecció al Servei de Llengües per a realitzar la consulta de la seua validesa a aquests efectes.  
Es podrà sol·licitar a l'interessat la traducció del títol en els casos en què a causa de l'idioma siga necessari, així com un informe de l'organisme competent que acredite la llengua vehicular d'aquest, sempre que de la documentació presentada no es desprenga aquesta circumstància.  
3.1. Traducció de documents.  
Aquells documents acreditatius dels requisits presentats en un idioma diferent dels oficials a la Comunitat Valenciana, hauran d'anar acompanyats de traducció per intèrpret jurat.  
  
Quarta. Protecció de dades personals  
Les dades de caràcter personal aportades per les o els aspirants quedaran incloses al fitxer automatitzat de Personal d'aquesta universitat, que es compromet a no fer-ne un ús diferent d'aquell per al qual han sigut sol·licitades, segons la resolució de la Universitat d'Alacant, de 18 de setembre de 2013, per la qual es regula els fitxers automatitzats de dades de caràcter personal (DOGV 16 d'octubre de 2013).  
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei Orgànica 15/1999, de 13 de desembre, de protecció de dades de caràcter personal; que han de ser exercits, per escrit, davant del gerent d'aquesta universitat.  
  
Cinquena. Informació i notificacions del procediment  
5.1. D'acord amb el que preveu l'article 45.1.b de la Llei 39/2015, d'1 d'octubre, les publicacions detallades en les bases següents així com la informació d'altres actes que se'n deriven que requerisquen publicació, inclosos els recursos en via administrativa substituiran la notificació personal a les persones interessades i produiran els mateixos efectes.  
  
5.2. La informació referent a aquesta convocatòria i el seu procés pot consultar-se en la pàgina web de la Universitat d'Alacant, a través de la següent adreça https://s.ua.es/9eXa  
5.3. En el cas d'haver-se de fer alguna notificació personal a la interessada o interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produïra algun canvi, serà la seua responsabilitat comunicar-ho.  
  
Sisena. Relació de persones admeses i excloses  
6.1. Expirat el termini de presentació d'instàncies, es publicarà la relació provisional de persones admeses i excloses en el Diari Oficial de la Generalitat Valenciana, i en la pàgina web de la Universitat, amb indicació de la causa d'exclusió.  
En el termini de 10 dies hàbils contats a partir de l'endemà de la publicació en el Diari Oficial de la Generalitat Valenciana, les persones interessades podran resoldre el defecte que haja motivat l'exclusió.  
  
6.2. Conclós aquest termini es publicarà la relació definitiva de persones admeses i excloses en el Diari Oficial de la Generalitat Valenciana i en la pàgina web de la Universitat.  
6.3. No serà procedent cap devolució dels drets d'admissió a proves en els supòsits d'exclusió per causa imputable a la persona interessada.  
  
  
Setena. Comissions de selecció  
7.1. El concurs serà jutjat per la corresponent comissió de selecció, que, conforme a la normativa de la Universitat d'Alacant, estarà integrada per cinc membres de ple dret.  
7.2. Els membres que componen la comissió de selecció es publicaran en el Diari Oficial de la Generalitat Valenciana i en la pàgina web de la Universitat, en la mateixa resolució per la qual es publique la relació definitiva de persones admeses i excloses.  
7.3. La comissió vetlarà perquè queden garantits els principis de mèrit, capacitat i d'igualtat de tracte i d'oportunitats entre dones i hòmens, així com la igualtat d'oportunitats de les persones amb discapacitat adoptant en el procediment les oportunes mesures d'adaptació a les seues necessitats.  
Les comissions tindran una composició equilibrada entre dones i hòmens, llevat que no siga possible per raons fundades i objectives degudament motivades  
7.4. La comissió de selecció haurà de constituir-se en el termini d'un mes comptador des de l'endemà de la seua publicació en el Diari Oficial de la Generalitat Valenciana. L'anunci de la data prevista per a l'Acte de Constitució es publicarà de la mateixa forma amb una antelació mínima de 10 dies.  
7.5. Publicada la resolució indicada en la base 7.2, la o el president de la comissió dictarà resolució que es publicarà en la pàgina web de la Universitat convocant les o els aspirants, en la data, lloc i forma que s'indique, a l'acte de presentació referit en la base 8.2.  
7.6. Els membres de la comissió de selecció percebran les gratificacions per assistències fixades en el Reial decret 462/2002, de 24 de maig, sobre indemnitzacions per raó del servei.  
  
Vuitena. Desenvolupament del procediment de selecció  
8.1. Acte de constitució. La comissió de selecció acordarà els criteris d'aplicació ajustats al barem general que figura com «Annex III», i es publicaran al tauler d'anuncis de l'edifici de Rectorat i Serveis Generals, al tauler d'anuncis del centre en els locals del qual s'haja constituït i desenvolupe les seues actuacions i en la pàgina web de la Universitat.  
  
La comissió podrà sol·licitar a les o els candidats l'exposició oral dels seus mèrits investigadors. La data de la convocatòria per a aquest acte coincidirà amb la data prevista per a l'acte de presentació.  
8.2. Presentació. Les o els aspirants entregaran a la comissió:  
· Curriculum vitae, per quintuplicat, d'acord amb el model que s'inclou en la convocatòria (ANNEX II) o al curriculum vitae normalitzat (CVN) i un exemplar de la documentació que acredite fefaentment els mèrits al·legats. Només es valoraran els mèrits complits en la data en què finalitza el termini de presentació de sol·licituds.  
  
· Programa raonat relatiu a una assignatura troncal o obligatòria de l'àrea de coneixement a la qual es vincule la plaça, també per quintuplicat.  
8.3. Fases  
Quan la plaça convocada tinga un perfil lingüístic, el desenvolupament de la prova podrà realitzar-se d'acord amb aquest.  
8.3.1. Primera fase. La comissió procedirà a avaluar els mèrits al·legats i acreditats per les o els aspirants. En les 48 hores següents a la presentació d'aquesta documentació i, si escau, de l'exposició oral, la comissió farà pública en la pàgina web de la Universitat, així com al tauler d'anuncis del centre en els locals del qual s'haja constituït i desenvolupe les seues actuacions, la puntuació assignada als mèrits així com la data, lloc i hora de la realització de la segona fase del procediment selectiu.  
Per a superar aquesta fase, les o els aspirants hauran d'arribar a una puntuació igual o superior a 50 punts.  
8.3.2. Segona fase. Composta per dues parts: a) Defensa i debat del programa docent presentat per la o el candidat; la defensa es realitzarà en un temps mínim de 30 minuts i el debat en un temps màxim de 120 minuts. b) Exposició d'un tema a triar per la o el candidat d'entre els inclosos en el seu programa, durant un temps mínim de 45 minuts. La comissió podrà formular quantes preguntes i aclariments considere necessari, durant un temps màxim de 120 minuts.  
  
Per a superar aquesta fase la o el candidat haurà d'obtenir una puntuació igual o superior a 50 punts.  
L'ordre d'actuació del personal aspirant serà l'alfabètic, començant per la lletra «B», d'acord amb la Resolució de 10 d'abril de 2017, de la Conselleria de Justícia, Administració Pública, Reformes Democràtiques i Llibertats Públiques.  
  
Novena. Resolució del concurs  
9.1. La comissió de selecció a partir de la valoració de les o els concursants elaborarà la proposta de provisió de la plaça a cobrir a favor de la o el candidat que haja obtingut la major puntuació i, subsidiàriament, per al cas de renúncia de la o el candidat proposat, als quals li seguisquen en l'ordre de puntuació, sempre que hagen obtingut la puntuació mínima necessària.  
En cas d'empat entre les o els candidats amb major puntuació es portarà a terme una votació entre els membres de la comissió, resultant proposat el que obtinga major nombre de vots. Cada membre de la comissió haurà de motivar el seu vot i no es considerarà vàlida l'abstenció. Si persisteix l'empat, dirimirà el vot de qualitat de qui presidisca la comissió.  
En el cas que es produïra empat entre persones de distint sexe, aquest es resoldrà a favor de la persona que pertanga al sexe menys representat en l'àrea de coneixement per a la qual ha sigut convocada la plaça o places, segons el que estableix la base 1 d'aquesta convocatòria. Si l'empat es produeix entre persones del sexe menys representat, la solució prevista en el paràgraf anterior es durà a terme només entre aquests.  
La comissió publicarà al tauler d'anuncis de l'edifici de Rectorat i Serveis Generals, en el del centre en els locals del qual s'haja realitzat el procediment i en la pàgina web de la Universitat, la puntuació obtinguda per cada candidata o candidat, el resultat de la votació i la resolució de l'empat, si escau, així com la proposta de provisió de la plaça.  
  
9.2. Contra la proposta de la Comissió es podrà interposar, en el termini d'un mes, recurs d'alçada, de conformitat amb els articles 121 i 122 de la Llei 39/2015, d'1 de desembre, del Procediment Administratiu Comú de les Administracions Públiques que serà resolt pel Rector, previ informe de la Comissió de Reclamacions de la Universitat, aquest termini es computarà a partir de la publicació de la mateixa al tauler d'anuncis del centre i la pàgina web de la Universitat. La interposició del recurs paralitzarà la tramitació del procediment.  
  
Deu. Publicació de la proposta d'adjudicació en el Diari Oficial de la Generalitat Valenciana.  
Transcorregut el termini previst per a la interposició i resolució, si és procedent, de recurs, es procedirà a enviar la proposta d'adjudicació de la plaça al Diari Oficial de la Generalitat Valenciana per a la seua publicació.  
  
Onze. Firma del contracte  
11.1. En el termini d'1 mes des de la publicació del resultat del procediment selectiu en el Diari Oficial de la Generalitat Valenciana, la o el candidat proposat, haurà d'acreditar en la Unitat de Gestió de Personal Docent i Investigador amb documents originals que reuneix els requisits detallats en la base 2, i haurà de formalitzar el contracte i/o alta en el règim de la Seguretat Social corresponent. Per al requisit establit en la base 2.2.b) s'haurà d'aportar certificat mèdic que acredite posseir les dites capacitats i aptituds. A aquests efectes, els reconeixements es podran realitzar a través dels serveis mèdics existents en el Servei de Prevenció de la Universitat d'Alacant.  
  
11.2. Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'aquesta universitat.  
11.3. Les activitats docents i investigadores que s'especifiquen en la convocatòria en cap cas suposaran, per a qui obtinga la plaça, un dret de vinculació exclusiva a elles, ni limitarà la competència de la Universitat d'Alacant per a assignar-li obligacions docents relacionades amb el seu camp de coneixement quan quede justificat per raons acadèmiques.  
  
11.4. L'exercici de les places convocades quedarà sotmès a la Llei 53/1984, de 26 de desembre, i a les normes de desenvolupament, en matèria d'incompatibilitats.  
11.5. Les retribucions s'establiran d'acord amb el que regula el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta universitat, segons s'arreplega en «l'ANNEX IV».  
11.6. Cas de no formalitzar el contracte en el termini establit en aquesta base, per causa imputable a la candidata o candidat, decaurà en el seu dret, llevat que el esmentat termini haja sigut ampliat, a petició motivada de la persona interessada formulada amb anterioritat a l'expiració d'aquest, pel Vicerectorat d'Ordenació Acadèmica i Professorat, i escoltat el director o directora del Departament a què està adscrita la plaça.  
  
  
Dotze. Norma final  
Contra la convocatòria, les seues bases i tots els actes administratius es que deriven d'aquesta, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposem els articles 123 i 124 de la Llei 39/2015.  
  
Alacant, 21 de maig de 2018.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.  
  
  
  
ANNEX I  
  
PLAÇA: DC04197  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: ARQUITECTURA I TECNOLOGIA DE COMPUTADORS  
DEPARTAMENT: TECNOLOGIA INFORMÀTICA I COMPUTACIÓ  
ACTIVITAT: DOCÈNCIA EN SERVEIS MULTIMÈDIA AVANÇATS I GESTIÓ I GOVERN DE LES TECNOLOGIES DE LA INFORMACIÓ. INVESTIGACIÓ EN SISTEMES DISTRIBUÏTS I SISTEMES INSPIRATS EN ELS NEUROREGULADORS  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: ESCOLA POLITÈCNICA SUPERIOR  
  
PLAÇA: DC04283  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: ARQUITECTURA I TECNOLOGIA DE COMPUTADORS  
DEPARTAMENT: TECNOLOGIA INFORMÀTICA I COMPUTACIÓ  
ACTIVITAT: DOCÈNCIA EN GESTIÓ DE SERVEIS DE XARXA I SISTEMES DISTRIBUÏTS, I DOCÈNCIA EN USABILITAT I ACCESSIBILITAT. INVESTIGACIÓ EN MODELS ARQUITECTURALS BASATS EN SERVEIS I SISTEMES EMBEGUTS  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: ESCOLA POLITÈCNICA SUPERIOR  
  
PLAÇA: DC04200  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DRET MERCANTIL  
DEPARTAMENT: DRET MERCANTIL I DRET PROCESSAL  
ACTIVITAT: DOCÈNCIA I INVESTIGACIÓ EN DRET MERCANTIL  
  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE DRET  
  
PLAÇA: DC04213  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: LLENGUATGES I SISTEMES INFORMÀTICS  
DEPARTAMENT: LLENGUATGES I SISTEMES INFORMÀTICS  
ACTIVITAT: DOCÈNCIA EN PROGRAMACIÓ I INVESTIGACIÓ EN TECNOLOGIES DEL LLENGUATGE HUMÀ  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: ESCOLA POLITÈCNICA SUPERIOR  
REQUISIT LINGÜÍSTIC: CONEIXEMENT DE VALENCIÀ I D'ANGLÈS A NIVELL C1  
  
PLAÇA: DC04212  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: FILOLOGIA CATALANA  
DEPARTAMENT: FILOLOGIA CATALANA  
ACTIVITAT: DOCÈNCIA EN LITERATURA CATALANA DEL SEGLE XV (II). INVESTIGACIÓ EN LITERATURA CATALANA MEDIEVAL I LITERATURA HAGIOGRÀFICA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT TITULACIÓ: GRAU EN FILOLOGIA CATALANA O TITULACIÓ EQUIVALENT  
  
PLAÇA: DC04202  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: BIOLOGIA CEL·LULAR  
DEPARTAMENT: BIOTECNOLOGIA  
ACTIVITAT: DOCÈNCIA EN BIOLOGIA CEL·LULAR, CULTIUS CEL·LULARS, BIOLOGIA DEL DESENVOLUPAMENT I DE LA REPRODUCCIÓ. INVESTIGACIÓ EN BIOLOGIA CEL·LULAR DE L'ESPERMATOZOIDE HUMÀ  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE CIÈNCIES  
REQUISIT LINGÜÍSTIC: CONEIXEMENT D'ANGLÉS A NIVELL C1  
  
PLAÇA: DC04203  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: FISIOLOGIA  
DEPARTAMENT: FISIOLOGIA, GENÈTICA I MICROBIOLOGIA  
ACTIVITAT: DOCÈNCIA EN FISIOLOGIA ANIMAL I INVESTIGACIÓ EN ELECTROFISIOLOGIA (PATCH-CLAMP)  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE CIÈNCIES  
  
PLAÇA: DC04210  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: ANÀLISI MATEMÀTICA  
DEPARTAMENT: MATEMÀTIQUES  
ACTIVITAT: DOCÈNCIA EN LES ASSIGNATURES DE L'ÀREA D'ANÀLISI MATEMÀTICA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE CIÈNCIES  
  
PLAÇA: DC04470  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA DE LA LLENGUA I LA LITERATURA  
DEPARTAMENT: INNOVACIÓ I FORMACIÓ DIDÀCTICA  
ACTIVITAT: DOCÈNCIA EN «DIDÀCTICA DE LA LLENGUA ANGLESA» (GRAU EN MESTRE EN EDUCACIÓ PRIMÀRIA). INVESTIGACIÓ EN DIDÀCTICA DE L'ANGLÈS I COMPETÈNCIA INTERCULTURAL EN LA FORMACIÓ DEL PROFESSORAT D'EDUCACIÓ PRIMÀRIA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT D'ANGLÈS A NIVELL C2  
  
PLAÇA: DC04471  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA DE LA LLENGUA I LA LITERATURA  
DEPARTAMENT: INNOVACIÓ I FORMACIÓ DIDÀCTICA  
ACTIVITAT: DOCÈNCIA EN L'ASSIGNATURA «DIDÀCTICA DE LA LLENGUA CASTELLANA I LITERATURA EN EDUCACIÓ INFANTIL» (GRAU EN MESTRE EN EDUCACIÓ INFANTIL). INVESTIGACIÓ EN LITERATURA INFANTIL I JUVENIL, ÚS DE LES TIC I LECTURA MULTIMODAL PER A LA DIDÀCTICA DE LA LLENGUA I LA LITERATURA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
  
PLAÇA: DC04472  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA DE LA LLENGUA I LA LITERATURA  
DEPARTAMENT: INNOVACIÓ I FORMACIÓ DIDÀCTICA  
ACTIVITAT: DOCÈNCIA EN L'ASSIGNATURA «DIDÀCTICA DE LA LLENGUA I LA LITERATURA ESPANYOLA PER A L'EDUCACIÓ PRIMÀRIA» (GRAU DE MESTRE EN EDUCACIÓ PRIMÀRIA). INVESTIGACIÓ EN DIDÀCTICA DELS GÈNERES LITERARIS  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
  
PLAÇA: DC04474  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA I ORGANITZACIÓ ESCOLAR  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «OBSERVACIÓ, AVALUACIÓ I INNOVACIÓ EDUCATIVA» EN EDUCACIÓ INFANTIL, «GESTIÓ I INNOVACIÓ EN CONTEXTOS EDUCATIUS» I «DISCAPACITATS SENSORIALS I MOTRIUS: DESENVOLUPAMENT, COMUNICACIÓ I INTERVENCIÓ» EN PEDAGOGIA TERAPÈUTICA I «ATENCIÓ A LES NECESSITATS EDUCATIVES ESPECÍFIQUES EN EDUCACIÓ PRIMÀRIA» INVESTIGACIÓ EN FORMACIÓ, PROPOSTES DIDÀCTIQUES I D'ACCESSIBILITAT COGNITIVA PER A LA INCLUSIÓ EDUCATIVA, SOCIAL I LABORAL DE PERSONES AMB DISCAPACITAT INTEL·LECTUAL. ALFABETITZACIÓ DIGITAL I RISCOS D'INTERNET PER A PERSONES AMB DISCAPACITAT INTEL·LECTUAL. INVESTIGACIÓ SOBRE INCLUSIÓ EDUCATIVA: CREENCES DEL PROFESSORAT, PROPOSTES DIDÀCTIQUES I METODOLÒGIQUES. INVESTIGACIÓ PER A LA MILLORA DE LA DOCÈNCIA UNIVERSITÀRIA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1 I D'ANGLÈS A NIVELL B2  
  
PLAÇA: DC04475  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA I ORGANITZACIÓ ESCOLAR  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «DIFICULTATS D'APRENENTATGE I TRASTORNS DEL DESENVOLUPAMENT I RESPOSTES ESPECÍFIQUES EN CONTEXTOS INCLUSIUS», PRÀCTICUM II, PRÀCTICUM III MENCIÓ EN PEDAGOGIA TERAPÈUTICA, PRÀCTICUM I MÀSTER DE SECUNDÀRIA, «ORGANITZACIÓ DE L'AULA D'EDUCACIÓ INFANTIL 1-1 Y 3-6, OBSERVACIÓ, AVALUACIÓ I INNOVACIÓ EDUCATIVA EN EDUCACIÓ INFANTIL, GESTIÓ I INNOVACIÓ EN CONTEXTOS EDUCATIUS. INVESTIGACIÓ EN COMPETÈNCIES SOCIOEMOCIONALS I LA SEUA APLICACIÓ DIDÀCTICA EN EL CONTEXT UNIVERSITARI I LA SEUA ADQUISICIÓ A TRAVÉS DE L'APRENENTATGE MEDIAT PER LES TIC  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1  
  
  
PLAÇA: DC04476  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA I ORGANITZACIÓ ESCOLAR  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «ATENCIÓ A LES NECESSITATS EDUCATIVES ESPECÍFIQUES DE SUPORT EDUCATIU» EN EDUCACIÓ PRIMÀRIA I «RESPOSTES ESPECÍFIQUES EN CONTEXTOS INCLUSIUS» EN EDUCACIÓ INFANTIL I «OBSERVACIÓ, AVALUACIÓ I INNOVACIÓ EDUCATIVA» EN EDUCACIÓ INFANTIL I «GESTIÓ I INNOVACIÓ EN CONTEXTOS EDUCATIUS I ATENCIÓ A LA DIVERSITAT EN ELS CENTRES EDUCATIUS» EN EL MÀSTER D'ORIENTACIÓ EDUCATIVA. INVESTIGACIÓ EN LA INCLUSIÓ DE LES TIC EN ATENCIÓ DE L'ALUMNAT AMB DISCAPACITAT I EN EL DISSENY D'APRENENTATGE ACCESSIBLES EN LA DOCÈNCIA UNIVERSITÀRIA I ACOMPANYAMENT TUTORIAL EN PERSONES AMB DISCAPACITAT EN LA UNIVERSITAT  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1  
  
  
PLAÇA: DC04482  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA I ORGANITZACIÓ ESCOLAR  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «ORGANITZACIÓ DE L'AULA D'EDUCACIÓ INFANTIL 0-0 D 1-3 FUOB» I «GESTIÓ I INNOVACIÓ EN CONTEXTOS EDUCATIUS I ELS SISTEMES D'ORIENTACIÓ EN EL CONTEXT DELS CENTRES EDUCATIUS» EN EL MÀSTER D'ORIENTACIÓ EDUCATIVA. INVESTIGACIÓ EN AVALUACIÓ I ATENCIÓ EDUCATIVA A ESTUDIANTS AMB REBUIG ESCOLAR I LA SEUA RELACIÓ AMB ALTRES VARIABLES PSICOEDUCATIVES.  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1 I ANGLÈS A NIVELL B2  
  
PLAÇA: DC04473  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: PSICOLOGIA EVOLUTIVA I DE L'EDUCACIÓ  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «PSICOLOGIA DE LA INSTRUCCIÓ». INVESTIGACIÓ EN ANSIETAT ESCOLAR  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
  
PLAÇA: DC04480  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: PSICOLOGIA EVOLUTIVA I DE L'EDUCACIO  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «DIFICULTATS D'APRENENTATGE I TRASTORNS DEL DESENVOLUPAMENT», «PSICOLOGIA EVOLUTIVA», «PSICOLOGIA DE L'EDUCACIÓ», «PSICOLOGIA DEL DESENVOLUPAMENT», «PSICOLOGIA DE LA INSTRUCCIÓ», «APRENENTATGE I DESENVOLUPAMENT EN L'ADOLESCÈNCIA» I «DISFUNCIONS DE L'APRENENTATGE I DEL DESENVOLUPAMENT EN L'ADOLESCÈNCIA». INVESTIGACIÓ SOBRE ELS TRASTORNS DEL NEURODESENVOLUPAMENT I NEUROEDUCACIÓ. COCRETAMENT SOBRE L'ESTUDI DE LA CONDUCTA EN ALUMNES AMB TRASTORN DE L'ESPECTRE AUTISTA I OBSESSIU-COMPULSIU I SOBRE DESENVOLUPAMENT SOCIOEMOCIONAL I CONDUCTUAL EN XIQUETS I ADOLESCENTS  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
  
PLAÇA: DC04481  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: PSICOLOGIA EVOLUTIVA I DE L'EDUCACIO  
DEPARTAMENT: PSICOLOGIA EVOLUTIVA I DIDÀCTICA  
ACTIVITAT: DOCÈNCIA EN «DIFICULTATS D'APRENENTATGE I DEL DESENVOLUPAMENT: CARACTERÍSTIQUES EVOLUTIVES». INVESTIGACIÓ EN PROCÉS D'APRENENTATGE I DESENVOLUPAMENT DE LES HABILITATS LINGÜÍSTIQUES ORALS I ESCRITES. DIFICULTATS I MESURES D'INTERVENCIÓ EDUCATIVA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
  
PLAÇA: DC04342  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: TREBALL SOCIAL I SERVEIS SOCIALS  
  
DEPARTAMENT: TREBALL SOCIAL I SERVEIS SOCIALS  
ACTIVITAT: FONAMENTS DEL TREBALL SOCIAL  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT CC ECONÒMIQUES I EMPRESARIALS  
REQUISIT LINGÜÍSTIC: CONEIXEMENT DE VALENCIÀ A NIVELL C1 I D'ANGLÉS A NIVELL B2  
  
PLAÇA: DC04299  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DRET PENAL  
DEPARTAMENT: DRET INTERNACIONAL PÚBLIC I DRET PENAL  
  
ACTIVITAT: DOCÈNCIA I INVESTIGACIÓ EN LES ASSIGNATURES DE L'ÀREA DE DRET PENAL  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE DRET  
  
PLAÇA: DC04211  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: FÍSICA APLICADA  
DEPARTAMENT: FÍSICA, ENGINYERIA DE SISTEMES I TEORIA DEL SENYAL  
ACTIVITAT: DOCÈNCIA EN LES ASSIGNATURES DE BIOMECÀNICA DE L'ACTIVITAT FÍSICA EN EL GRAU DE CIÈNCIES DE L'ACTIVITAT FÍSICA I L'ESPORT, I EN ERGONOMIA EN EL MÀSTER EN PREVENCIÓ DE RISCOS LABORALS. INVESTIGACIÓ EN COSSOS XICOTETS DEL SISTEMA SOLAR: ASTEROIDES, TNOS  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT D'ANGLÈS A NIVELL C1  
  
PLAÇA: DC04302  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: MEDICINA PREVENTIVA I SALUT PUBLICA  
DEPARTAMENT: INFERMERIA COMUNITÀRIA, MEDICINA PREVENTIVA I SALUT PUBLICA I HISTÒRIA DE LA CIÈNCIA  
ACTIVITAT: DOCÈNCIA EN L'ASSIGNATURA DE NUTRICIÓ EN SALUT PÚBLICA. INVESTIGACIÓ EN POLÍTIQUES ALIMENTÀRIES I QUALITAT DE LA DIETA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE CIÈNCIES DE LA SALUT  
  
PLAÇA: DC04260  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: INFERMERIA  
DEPARTAMENT: INFERMERIA  
ACTIVITAT: DOCÈNCIA EN L'ASSIGNATURA CUIDATS D'INFERMERIA EN LA CRONICITAT, DEPENDÈNCIA, GERIATRIA I CURES PAL·LIATIVES I PRÁCTICUM XII: CURES D'INFERMERIA EN GERIATRIA I CURES PAL·LIATIVES  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE CIÈNCIES DE LA SALUT  
REQUISIT LINGÜÍSTIC: CONEIXEMENT D'ANGLÈS A NIVELL B2  
  
PLAÇA: DC04346  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: INFERMERIA  
DEPARTAMENT: INFERMERIA  
ACTIVITAT: DOCÈNCIA EN L'ASSIGNATURA CUIDATS A LA MARE I AL XIQUET I PRÀCTICUM VI: CURES A LA MARE  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE CIÈNCIES DE LA SALUT  
  
PLAÇA: DC04195  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: GEOGRAFIA HUMANA  
DEPARTAMENT: GEOGRAFIA HUMANA  
ACTIVITAT: DOCÈNCIA I INVESTIGACIÓ EN GEOGRAFIA COMERCIAL: DISTRIBUCIÓ COMERCIAL I DESENVOLUPAMENT LOCAL  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE FILOSOFIA I LLETRES  
REQUISIT LINGÜÍSTIC: CONEIXEMENT DE VALENCIÀ I ANGLÈS A NIVELL C1  
  
PLAÇA: DC04292  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: GEOGRAFIA HUMANA  
DEPARTAMENT: GEOGRAFIA HUMANA  
ACTIVITAT: DOCÈNCIA I INVESTIGACIÓ EN GEOGRAFIA RURAL: POLÍTIQUES DE DESENVOLUPAMENT RURAL I DINÀMIQUES DEMOGRÀFIQUES EN EL MEDI RURAL DE LA UNIÓ EUROPEA.  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE FILOSOFIA I LLETRES  
REQUISIT LINGÜÍSTIC: CONEIXEMENT DE VALENCIÀ A NIVELL C1  
  
  
PLAÇA: DC04322  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: GEOGRAFIA HUMANA  
DEPARTAMENT: GEOGRAFIA HUMANA  
ACTIVITAT: DOCÈNCIA I INVESTIGACIÓ EN GEOGRAFIA SOCIAL I DESENVOLUPAMENT LOCAL: ESTRUCTURES I DINÀMIQUES DE LA POBLACIÓ  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE FILOSOFIA I LLETRES  
REQUISIT LINGÜÍSTIC: CONEIXEMENT DE VALENCIÀ A NIVELL C1  
PLAÇA: DC04236  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: TEORIA I HISTORIA DE L'EDUCACIO  
DEPARTAMENT: DIDÀCTICA GENERAL I DIDÀCTIQUES ESPECÍFIQUES  
ACTIVITAT: DOCÈNCIA EN LES ASSIGNATURES DE TEORIA I HISTÒRIA DE L'EDUCACIÓ I TEORIA DE L'ACTIVITAT FÍSICA I L'ESPORT. INVESTIGACIÓ SOBRE ELS FACTORS NO CONVIVENCIALS QUE INFLUEIXEN EN L'EDUCACIÓ ESCOLAR I UNIVERSITÀRIA, INEQUITATS DE GÈNERE I AUTORITAT DOCENT  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
  
PLAÇA: DC04484  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: TEORIA E HISTORIA DE LA EDUCACIÓ  
DEPARTAMENT: DIDÀCTICA GENERAL I DIDÀCTIQUES ESPECIFIQUES  
ACTIVITAT: DOCÈNCIA EN «TEORIA I HISTÒRIA DE L'EDUCACIÓ» (GRAU EN MESTRE EN EDUCACIÓ PRIMÀRIA). INVESTIGACIÓ EN HISTÒRIA DE L'EDUCACIÓ A ESPANYA EN EL SEGLE XX  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1  
  
  
PLAÇA: DC04477  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA DE LES CIÈNCIES EXPERIMENTALS  
DEPARTAMENT: DIDÀCTICA GENERAL I DIDÀCTIQUES ESPECIFIQUES  
ACTIVITAT: DOCÈNCIA EN LES ASSIGNATURES «ENSENYAMENT I APRENENTATGE DE LES CIÈNCIES EXPERIMENTALS I» I «ENSENYAMENT I APRENENTATGE DE LES CIÈNCIES EXPERIMENTALS II» (GRAU EN MESTRE EDUCACIÓ PRIMÀRIA) I «DIDÀCTICA DE CONEIXEMENT DEL MITJÀ NATURAL» (GRAU DE MESTRE EN EDUCACIÓ INFANTIL). INVESTIGACIÓ EN DIDÀCTICA DE LES CIÈNCIES EXPERIMENTALS  
  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1 I ANGLÈS A NIVELL B2  
  
PLAÇA: DC04478  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA DE LES CIÈNCIES EXPERIMENTALS  
DEPARTAMENT: DIDÀCTICA GENERAL I DIDÀCTIQUES ESPECIFIQUES  
ACTIVITAT: DOCÈNCIA EN LES ASSIGNATURES «ENSENYAMENT I APRENENTATGE DE LES CIÈNCIES EXPERIMENTALS I» I «ENSENYAMENT I APRENENTATGE DE LES CIÈNCIES EXPERIMENTALS II» (GRAU EN MESTRE EN EDUCACIÓ PRIMÀRIA) I «DIDÀCTICA DE CONEIXEMENT DEL MITJÀ NATURAL» (GRAU DE MESTRE EN EDUCACIÓ INFANTIL). INVESTIGACIÓ EN DIDÀCTICA DE LES CIÈNCIES EXPERIMENTALS  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1 I ANGLÈS A NIVELL B2  
  
PLAÇA: DC04479  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: EDUCACIÓ FÍSICA I ESPORTIVA  
DEPARTAMENT: DIDÀCTICA GENERAL I DIDÀCTIQUES ESPECIFIQUES  
ACTIVITAT: DOCÈNCIA EN «PILOTA VALENCIANA». INVESTIGACIÓ EN ANÀLISI DE SISTEMES DE JOC EN PILOTA VALENCIANA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1  
  
  
  
PLAÇA: DC04483  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DIDÀCTICA DE LES CIÈNCIES SOCIALS  
DEPARTAMENT: DIDÀCTICA GENERAL I DIDÀCTIQUES ESPECIFIQUES  
ACTIVITAT: DOCÈNCIA EN L'ASSIGNATURA «DIDÀCTICA DE LES CIÈNCIES SOCIALS: GEOGRAFIA» (GRAU DE MESTRE EN EDUCACIÓ PRIMÀRIA). INVESTIGACIÓ EN NOVES TECNOLOGIES EN LA DIDÀCTICA DE LA GEOGRAFIA. TPACK  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT D'EDUCACIÓ  
REQUISIT LINGÜÍSTIC: CONEIXEMENT DE VALENCIÀ A NIVELL C1  
  
  
PLAÇA: DC04194  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: LLENGUA ESPANYOLA  
DEPARTAMENT: FILOLOGIA ESPANYOLA, LINGÜÍSTICA GENERAL I TEORIA DE LA LITERATURA  
ACTIVITAT: GRAMÀTICA AVANÇADA DE L'ESPANYOL. INVESTIGACIÓ EN LINGÜÍSTICA COGNITIVA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE FILOSOFIA I LLETRES  
  
PLAÇA: DC04348  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: LINGÜÍSTICA GENERAL  
DEPARTAMENT: FILOLOGIA ESPANYOLA, LINGÜÍSTICA GENERAL I TEORIA DE LA LITERATURA  
ACTIVITAT: LINGÜÍSTICA GENERAL, LINGÜÍSTICA APLICADA I LLENGÜES DE SIGNES  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE FILOSOFIA I LLETRES  
REQUISIT LINGÜÍSTIC: CONEIXEMENT DE VALENCIÀ A NIVELL C1 I D'ANGLÈS A NIVELL B2  
  
PLAÇA: DC04232  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: DRET CONSTITUCIONAL  
DEPARTAMENT: ESTUDIS JURÍDICS DE L'ESTAT  
ACTIVITAT: DOCÈNCIA I INVESTIGACIÓ EN DRET CONSTITUCIONAL ESPANYOL I DRET, POLÍTIQUES I INSTITUCIONS DE LA UNIÓ EUROPEA  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT DE DRET  
  
PLAÇA: DC04353  
CATEGORIA: PROFESSOR/A CONTRACTAT/ADA DOCTOR/A(LOU)  
ÀREA DE CONEIXEMENT: COMUNICACIÓ AUDIOVISUAL I PUBLICITAT  
DEPARTAMENT: COMUNICACIÓ I PSICOLOGIA SOCIAL  
ACTIVITAT: FERRAMENTES PER AL DISSENY GRÀFIC PUBLICITARI SOCIAL MEDIA I COMUNICACIÓ DIGITAL. CARTELL PUBLICITARI. BRANDING  
DEDICACIÓ: TEMPS COMPLET DE 8 HORES  
DURACIÓ: INDEFINIDA  
CENTRE: FACULTAT CC. ECONÒMIQUES I EMPRESARIALS  
REQUISIT LINGÜÍSTIC: CONEIXEMENT D'ANGLÈS A NIVELL B2.  
  
  
  
ANNEX III  
Barem general de les comissions de selecció per a la contractació de professors contractats doctors  
  
Aprovat en Consell de Govern de 13 de juny del 2006.  
  
1. Experiència investigadora: màxim de 60 punts sobre 100  
2. Experiència docent: màxim de 30 punts sobre 100  
3. Formació acadèmica i experiència profesional: màxim de 8 punts sobre 100   
4. Altres mèrits: màxim de 2 punts sobre 100